Kopenhagen

Kopenhagen () jest glavni i najveći grad Danske s otprilike 528.208 stanovnika (2010) u užem gradskom području, te oko 1,18 miliona u cijeloj gradskoj aglomeraciji. Nalazi se na istočnoj obali Zelanda (), s pogledom na grad Malmö i švedsku obalu. Od 2000.dva su grada povezana mostom Øresund.

 Historija 

Grad su osnovali danski kralj Svend Dvobrad (danski: Svend Tveskæg) i njegov sin Knud Veliki (danski: Knud den Store) oko 1000. godine naše ere. U početku je to bio mali trgovački grad. Do polovine 12. vijeka bio je malo ribarsko mjesto, a na važnosti je počeo dobijati godine 1167. kada je postao biskupsko sjedište. Odlična prirodna luka pogodovala je razvoju trgovine i zanata i dala ime gradu. Grad je u tom razdoblju bio izložen napadima Hanzeatske lige, a 1254. dobio je gradska prava, te 1536. postao prijestolnicom Danskog kraljevstva.

 Promet 
Kopenhagen je najveća danska luka s brodskim vezama sa Švedskom, Norveškom, Njemačkom, Poljskom i Velikom Britanijom. Na ostrvu Amager nalazi se jedna od najvećih evropskih i najveći skandinavski aerodrom – međunarodni aerodrom Kastrup. Ostrvo Sjælland spojen je s kopnom nizom mostova preko kojih vode željezničke i putne veze Kopenhagena s ostatkom Danske i Evrope.

 Znamenite ličnosti 
 Hans Christian Andersen
 Niels Bohr
 Tycho Brahe
 Nicolai Grundtvig
 Ludvig Holberg
 Søren Kierkegaard

 Također pogledajte 
 Ungdomshuset
 Vanjski linkovi 

 Službena stranica

Kategorija:Glavni gradovi evropskih država
Kategorija:Gradovi u Danskoj
*